[{"text_idx": "#000001", "text": "Mae realiti Nadolig gyda phlant yn wahanol i'r delweddau perffaith sy'n cael eu dangos ar wefannau cymdeithasol."}, {"text_idx": "#000002", "text": "Gyda'i 'angylion bach' hi rwan yn eu harddegau, Beca Brown sy'n rhannu ei phrofiadau dros y blynyddoedd."}, {"text_idx": "#000003", "text": "Nadolig, a'r teulu o gylch y ta\u0302n yn llawn hwyliau - y plant yn fochgoch ddisgwylgar ac yn ddiolchgar am bob rhodd a ddaw i'w rhan - yn fach neu'n fawr."}, {"text_idx": "#000004", "text": "Chwarae gemau bwrdd, cyd-ganu carolau a'r plantos ufudd yn eu gwla\u0302u yn cysgu ymhell cyn dyfodiad y dyn mawr coch. Nadolig cerdyn cyfarch - neu Instagram erbyn hyn, o bosib."}, {"text_idx": "#000007", "text": "Ydi'r plant bob tro yn bwyta gormod o fferins, a hynny'n esgor ar draddodiad newydd digroeso o ddadlau'n hyll efo'i gilydd am bwy sydd a\u0302'r nifer fwyaf o anrhegion o dan y goeden? Ydi Baby Shark wedi dad-orseddu'r Baban Iesu ar y jiwc bocs tymhorol?"}, {"text_idx": "#000008", "text": "I nifer fawr ohonom ni - petai ni'n onest - mae'r gagendor rhwng disgwyliad a realaeth yn chwerthin am ein pennau ni bob blwyddyn, a'r cyfan y gallwn ni ei wneud mewn gwirionedd ydi estyn am y Baileys ac ymuno yn yr hwyl. Dyna ydi'r Nadolig ynte - tinsel a tantryms, yn gymysg oll i gyd."}, {"text_idx": "#000009", "text": "Rydw i wastad wedi gweld yr w\u0302yl yn straen braidd - y pwysau i greu a chyflwyno'r Nadolig 'perffaith' (beth bynnag ydi hynny) i blant bach sydd wedi eu gor-lwytho a\u0302 siwgr a chyffro a disgwyliadau afresymol."}, {"text_idx": "#000010", "text": "Mae'r syniad yn hyfryd yn dydi - amser hamddenol efo'r plant, y 'quality time' hwnnw yng nghanol y Quality Street; yr 'amser teulu' gwerthfawr hwnnw rydan ni i gyd yn breuddwydio amdano fo."}, {"text_idx": "#000014", "text": "Y flwyddyn ysgrifennodd Tomi at Sio\u0302n Corn a phostio ei lythyr cyn ei ddangos o i fi. Doedd gen i ddim syniad beth oedd o wedi gofyn amdano fo ac roedd o'n gwrthod dweud - cyfrinach rhyngtho fo a Sio\u0302n Corn, wrth gwrs. Emoji wyneb panics."}, {"text_idx": "#000021", "text": "Sut y medrwn i fod mor ddwl? \"Mae o'n bod\", fel y dywedodd TH Parry Williams am y Tylwyth Teg, a dyna ydi cyfraniad mwyaf plant i'r w\u0302yl arbennig yma - eu diniweidrwydd."}, {"text_idx": "#000024", "text": "Erbyn hyn mae fy angylion bach i yn angylion tipyn mwy - nhw sydd a\u0302'r parti\u0308on Nadolig erbyn hyn, a finnau'n dacsi."}, {"text_idx": "#000025", "text": "Dydw i'n disgwyl dim oll o'r Nadolig ers rhai blynyddoedd bellach, ac mae'r pytiau o lawenydd a ddaw - yng nghanol y tinsel a'r tantryms a'r tacsis - yn ddigon."}, {"text_idx": "#000026", "text": "Dydi 'digon da, duwcs' ddim yn cyrraedd safonau amhosib Instagram - ond os mai dyna sut oedd eich Nadolig chi eleni, mi fedrwch chi deimlo'n ddigon hapus eich byd."}, {"text_idx": "#000033", "text": "CylchgrawnHolocost: Ffoi ar y tre\u0302n olaf o Bra\u0302gSut mae helpu adar yr ardd?'Nathon ni gyd ddweud... 'nawn ni jest mynd amdani ta!'Richard Rees: Fy hoff ganeuon serchCathryn Gwynn yn cofio cariad ei rhieni ar Ddydd Santes DwynwenIwan 'Iwcs' Roberts: O nofel gyntaf i NetflixDefnyddio celf i annog sgyrsiau am anableddJohn Gwilym Jones yn o\u0302l ar Y TalwrnAteb y Galw: Mared Rand Jones"}, {"text_idx": "#000034", "text": "Holocost: Ffoi ar y tre\u0302n olaf o Bra\u0302gSut mae helpu adar yr ardd?'Nathon ni gyd ddweud... 'nawn ni jest mynd amdani ta!'Richard Rees: Fy hoff ganeuon serchCathryn Gwynn yn cofio cariad ei rhieni ar Ddydd Santes DwynwenIwan 'Iwcs' Roberts: O nofel gyntaf i NetflixDefnyddio celf i annog sgyrsiau am anableddJohn Gwilym Jones yn o\u0302l ar Y TalwrnAteb y Galw: Mared Rand Jones"}]